Kartago provincija

Kartago provincija () – viena iš 7 Kosta Rikos provincijų, išsidėsčiusi šalies centrinėje dalyje. Administracinis centras – Kartagas.

Geografija 

Provincija ribojasi su Limono provincija šiaurėje ir rytuose bei su San Chosė provincija – pietuose ir vakaruose. Paviršius kalnuotas, per provinciją driekiasi Centrinė Kordiljera ir Talamankos Kordiljera, iškilę Irasu ir Turialbos ugnikalniai. Yra Gvajabo nacionalinis paminklas.

Administracinis suskirstymas 

Kartago provincija padalinta į 8 kantonus (skliaustuose – administracinis centras, jei jo pavadinimas nesutampa su kantono):

 Kartagas
 Paraisas
 La Unionas (Tres Riosas)
 Chimenesas (Chuan Vinjasas)
 Turiaba
 Alvaradas (Pakajasas)
 Oreamunas (Oreamuno San Rafaelis)
 El Gvarkas (El Techaras)

Kosta Rikos provincijos